অটোয়া উলভস

অটোয়া উলভস হল কানাডার অন্টারিওর অটোয়াতে অবস্থিত পুরুষ এবং মহিলাদের জন্য একটি রাগবি ইউনিয়ন ফুটবল ক্লাব। ক্লাবের পুরুষদের দলটি মূলত সমকামী পুরুষদের দ্বারা গঠিত, তবে ক্লাবের উভয় পক্ষেই যৌন অভিমুখিতা নির্বিশেষে যোগদান করতে ইচ্ছুক যে কেউ দলে অন্তর্ভুক্ত হন।

 ইতিহাস 
২০০৮ সালে, দুই হিরো পুরস্কারপ্রাপ্ত খেলোয়াড়, কার্ল পাইলন এবং জে স্মিড্ট অটোয়া উলভস আরএফসি প্রতিষ্ঠা করেছিলেন। এই ক্লাবের লক্ষ্য ছিল সমকামী পুরুষদের অংশগ্রহণের ওপর জোর দিয়ে, এই খেলায় ঐতিহ্যগতভাবে কম প্রতিনিধিত্ব করা ব্যক্তিদের রাগবিতে অংশগ্রহণকে উৎসাহিত করা।

ক্লাবটি ২০০৮ সালের অক্টোবরে উদ্বোধনী ডার্টি রাগার টুর্নামেন্টে তাদের প্রথম খেলাটি খেলে, যেখানে তারা মাডি ইয়র্কের সাথে ৫-৫ ফলাফলে ড্র করে।

পরের বছর, অটোয়া উলভস যোগ দেয় অন্টারিও রাগবি ইউনিয়ন ও ইন্টারন্যাশনাল গে রাগবি অ্যাসোসিয়েশন অ্যান্ড বোর্ড (আইজিআর) উভয়ের সাথেই এবং ইওআরইউ পুরুষদের দ্বিতীয় বিভাগে উন্নয়নমূলক লীগে একমাত্র দল হিসেবে তাদের প্রথম মরশুম খেলে। পুরুষদের প্রথম বিভাগের দলগুলির বিরুদ্ধে ৭-গেম মরশুমে, অটোয়া উলভস বিপক্ষে ৫১৩ পয়েন্ট এবং পক্ষে ০ পয়েন্ট নিয়ে শেষ করে। অটোয়া উলভস রাগবি দলের ইতিহাসে তাদের প্রথম লিগ স্কোর (যাকে রাগবিতে "ট্রাই" বলা হয়), করেছিলেন ড্যানি ডনিনি, ২০০৯ সালের প্লে-অফে বারহ্যাভেন স্কটিশ ৩ দলের বিরুদ্ধে।

দলের প্রথম জয় আসে ২০০৯ সালের ১লা আগস্ট, মন্ট্রিলে মাডি ইয়র্কের বিপক্ষে। এর কিছুদিন পরেই, ক্লাবটি অটোয়া সেনেটরস আরএফসির বিরুদ্ধে তাদের দ্বিতীয় জয় লাভ করে।

২০১০ সালে,প্রাইড উইক চলাকালীন দলটি  মাডি ইয়র্কের সাথে একটি রাগবি ম্যাচে অংশগ্রহণ করেছিল। ঐতিহাসিক এই ম্যাচটি ২০১০ সালের ২৮শে আগস্ট, তারিখে সংসদের মূল লনে অনুষ্ঠিত হয়েছিল।

একটি কমিউনিটি ম্যাচ হিসেবে পুরুষদের দলের সাফল্যের ওপর ভিত্তি করে, উলভসের মহিলা দল ২০১৩ সালের বসন্তে তাদের প্রথম মরশুম শুরু করে।

সমকামী-চিহ্নিত দল হিসেবে, দ্য অটোয়া উলভস ২০০৮ সাল থেকে ক্যাপিটাল প্রাইডে অংশগ্রহণ করে আসছে।

 আইজিআর-এ সম্পৃক্ততা 
২০০৯ সালের ২৩শে জুলাই, দ্য অটোয়া উলভস আরএফসি ইন্টারন্যাশনাল গে রাগবি (আইজিআর)-এর সদস্য ক্লাবে পরিণত হয়; তারা কানাডার তৃতীয় আইজিআর ক্লাব হিসেবে ভ্যাঙ্কুভার রোগস এবং টরন্টো মাডি ইয়র্ক আরএফসি-তে যোগদান করে।

আইজিআর দ্বিবার্ষিক মার্ক কেন্ডাল বিংহাম মেমোরিয়াল টুর্নামেন্টের অনুমোদন দেয়, যা এর প্রধান ট্রফি, দ্য বিংহাম কাপ নামে পরিচিত। ২০১০ সালে, অটোয়া উলভস মার্কিন যুক্তরাষ্ট্রের মিনিয়াপলিসে অনুষ্ঠিত ৫ম বিংহাম কাপে অংশগ্রহণ করে, যেখানে তারা সিয়াটেল কোয়েক আরএফসির কাছে তৃতীয় বিভাগের ফাইনালে হেরে যায়। যুক্তরাজ্যের ম্যানচেস্টারে অনুষ্ঠিত ষষ্ঠ বিংহাম কাপে, অটোয়া উলভস ব্রিস্টল বাইসনসের বিপক্ষে একটি কঠিন লড়াইয়ে হোগল্যান্ড ট্রিবিউট কাপ জেতে, তারা চূড়ান্ত স্কোর ৫-০-এর ব্যবধানের সাথে পুরস্কার জিতে নেয়। ২০১৪ সালের আগস্টে, দ্য উলভস অস্ট্রেলিয়ার সিডনিতে অনুষ্ঠিত ৭ম বিংহাম কাপে একটি পূর্ণাঙ্গ পুরুষ দল এবং একটি আংশিক মহিলা দল নিয়ে আসে। অপরাজিত থেকে ফাইনালে ওঠার পর, উলভস তৃতীয় ডিভিশনের ফাইনালে ফিলাডেলফিয়া গ্রিফন্সের কাছে হেরে যায়। টুর্নামেন্টটি অস্ট্রেলিয়ার গভর্নর জেনারেল স্যার পিটার কসগ্রোভ এবং এআরইউর সিইও বিল পালভার সহ ৬০০০ এরও বেশি দর্শক প্রত্যক্ষ করেছিলেন।

 ক্লাব সভাপতিগণ 
২০০৮ - কার্ল পিলন ২০০৯ - কার্ল পিলন ২০১০ - কার্ল পিলন ২০১১ - জন ফেস্টারিনি ২০১২ - জন ফেস্টারিনি ২০১৩ - ডেভ রোজ ২০১৪ - জেরোম হ্যামোলিন ২০১৫ - সিলভাইন রুসেল ২০১৬ - মিগুয়েল অলিভিয়ার ২০১৭ - নাদিন এলি ২০২২ - এমিলি লেটোর্নো

 তথ্যসূত্র 

 বহিঃসংযোগ 


বিষয়শ্রেণী:কানাডার ক্রীড়া সংস্থা
বিষয়শ্রেণী:আন্তর্জাতিক সমকামী রাগবি সদস্য ক্লাব
বিষয়শ্রেণী:কানাডায় এলজিবিটিকিউ ক্রীড়া সংস্থা
বিষয়শ্রেণী:কানাডায় রাগবি ইউনিয়ন দল